Caenozoicum
Caenozoicum est aerathema stratigraphicum et aera geologica aeonis Phanerozoici suprema. Abhinc 65.5 centies milium annorum incepit. Commissio Internationalis Stratigraphica terminum Cretaceum Palaeogenicum definit ab anomalia iridii qua vestigia illisionis meteoritae iuxta Chicxulub in stratis geologicis per omnem terrarum orbem inscribuntur. Hic terminus inceptum indicat aerae, periodo, seriei et stadii, videlicet aevorum Caenozoici, Palaeogenici, Palaeocaeni, Danii. Nomen "Caenozoicum", per exemplum Palaeozoici iam nominati, Anglice sub forma Kainozoic (scil. system) anno 1840 ab Ioanne Phillips propositum est. E verbis Graecis μεσός "medius", καινός "novus", ζῷον "animal" componitur.